Komisijas atzinums atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes lēmums, ar kuru izveido otro Kopienas rīcības programmu veselības jomā (2007-2013) ar ko groza Komisijas priekšlikumu atbilstoši EK līguma 250. panta 2. punktam /* COM/2007/0485 galīgā redakcija - COD 2005/0042A */





[pic] | EIROPAS KOPIENU KOMISIJA | Briselē, 30.8.2007 COM(2007) 485 galīgā redakcija 2005/0042A (COD) KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes lēmums, ar kuru izveido otro Kopienas rīcības programmu veselības jomā (2007-2013) AR KO GROZA KOMISIJAS PRIEKŠLIKUMUatbilstoši EK līguma 250. panta 2. punktam 2005/0042A (COD) KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes lēmums, ar kuru izveido otro Kopienas rīcības programmu veselības jomā (2007-2013) Koplēmuma procedūra Otrais lasījums 1. Ievads EK līguma 251. panta 2. punkta trešās daļas c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ieteiktajiem grozījumiem. Komisija šeit izklāsta savu atzinumu par grozījumiem, ko ierosinājis Parlaments. 2. Priekšvēsture Priekšlikuma COM (2005)115 galīgo redakciju[1] nosūtīja Eiropas Parlamentam un Padomei 2005. gada 15. aprīlī saskaņā ar koplēmuma procedūru atbilstīgi EK līguma 95. pantam. Reģionu komiteja sniedza atzinumu 2006. gada 16. februārī[2]. Eiropas Ekonomikas un sociālo lietu komiteja sniedza atzinumu 2006. gada 14. februārī[3]. Eiropas Parlaments 2006. gada 16. martā sniedza atzinumu pirmajā lasījumā. Grozīto priekšlikuma COM (2006)234 galīgo redakciju[4] atbilstīgi EK līguma 250. panta 2. punktam nosūtīja Eiropas Parlamentam un Padomei 2006. gada 24. maijā. Pēc Eiropas Parlamenta atzinuma, atbilstīgi EK līguma 251. panta 2. punktam un pēc 2006. gada 30. novembrī panāktās politiskās vienošanās Padome pieņēma kopējo nostāju 2007. gada 22. martā[5]. Komisijas paziņojumu par kopējo nostāju COM(2007)150 pieņēma 2007. gada 23. martā. Eiropas Parlaments 2007. gada 10. jūlijā pieņēma nostāju otrajā lasījumā. 3. Priekšlikuma mērķis Ar programmu paredzēts dot ieguldījumu iedzīvotāju veselības un drošības aizsardzībā, izmantojot īpašus pasākumus veselības jomā. Programma ļauj ES papildināt, atbalstīt un pastiprināt dalībvalstu politiku un šādi veicināt solidaritāti un labklājību ES, aizsargājot un popularizējot cilvēku veselību un drošību un uzlabojot sabiedrības veselību. 2007.–2013. gada programmai būs trīs galvenie mērķi – uzlabot iedzīvotāju veselības drošību, veicināt veselību, veidot un izplatīt informāciju un zināšanas par veselību. Šos mērķus sasniedz, apvienojot pasākumus un instrumentus, saskaņā ar ikgadējos darba plānos paredzētajām prioritātēm. 4. Komisijas atzinums par Eiropas Parlamenta grozījumiem 4.1. Vispārēja informācija Eiropas Parlaments 2007. gada 10. jūlijā pieņēma kompromisu, par ko bija vienojies ar Padomi, lai otrajā lasījumā panāktu vienošanos. Izdarot izmaiņas un vienlaicīgi saglabājot Komisijas grozītā priekšlikuma pamatideju, rada iespēju novērst Parlamenta bažas attiecībā uz programmas tekstu. Komisija pieņem visus grozījumus. Kompromisa teksta pieņemšanu vienkāršoja trīspusējais paziņojums, kurā Iestāžu nolīguma noteikumi (37. pants) par ES programmām paredzētā budžeta elastību ir skaidroti par labu veselības programmai (skatīt pielikumu). 4.2. Grozītais priekšlikums Atbilstoši EK līguma 250. panta 2. punktu Komisija groza savu priekšlikumu, kā norādīts iepriekš. PIELIKUMS TRĪSPUSĒJAIS PAZIŅOJUMS ATTIECĪBĀ UZ OTRO KOPIENAS VESELĪBAS PROGRAMMU 2007.-2013. GADAM Eiropas Parlaments, Padome un Komisija - ir vienisprātis par to, ka otrajai Kopienas rīcības programmai veselības jomā (2007-2013) jāpiešķir tādi finanšu līdzekļi, kas ļautu to pilnībā īstenot; - atsaucas uz Iestāžu nolīguma 37. pantu par budžeta jomu un nevainojamu finanšu vadību[6], kas nosaka, ka budžeta iestāde un Komisija apņemas nepārsniegt budžetu par vairāk nekā 5%, ja vien nerodas jauni objektīvi ilgtermiņa apstākļi, kam ir norādīti īpaši iemesli. Budžeta palielinājums, kas rodas šādu izmaiņu dēļ, nedrīkst pārsniegt attiecīgajai budžeta pozīcijai noteikto maksimālo līdzekļu apjomu; - apstiprina savu vēlmi ikgadējās budžeta procedūras laikā pienācīgi izvērtēt veselības programmas īpašās vajadzības un apstākļus. [1] OV C 172, 12.7.2005. [2] OV C 192, 16.8.2006. [3] OV C 88, 11.4.2006. [4] OV C 303, 13.12.2006. [5] OV C 103E, 8.5.2007. [6] OV C 139, 14.6.2006.